钦定古今图书集成/理学汇编/学行典/第139卷 > 易经 > 《蹇卦》
## 钦定古今图书集成/理学汇编/学行典/第139卷 > 易经 > 《蹇卦》

见险而“能止”，知矣哉！

〈程传〉上险而下止、见险而能止也。犯险而进、则有悔咎，故美其能止为知也。方蹇难之时、唯能止为善，故诸爻除五与二外，皆以往为失、来为得也。〈大全〉丹阳都氏曰：险在下，可行而乃止焉，非知险者也。此卦所以为《蒙》，有不明之义。险在前，知其不可进而止焉，可谓知险矣。此卦所以为《蹇》，而《蹇》则知者之事，所以反乎《蒙》也。